СТРАТЕГИЯ ЗА РАЗВИТИЕ

НА ДГ”КОКИЧЕ”Плевен

за периода 2016-2020 година

Стратегията определя актуалните цели за петгодишен период от развитието на детското заведение,начините за реализирането ù,както и очакваните резултати.Тя се основава на принципите и насоките от ЗНП,ППЗНП,приоритети на МОН и на РИО на МОН, на Общинската стратегия за развитието на образованието в общината и на спецификата на детската градина.

 ВЪВЕДЕНИЕ

Стратегията е система от педагогически идеи и поредица от действия,които водят до нови състояния в зависимост от актуалните и бъдещите потребности на ДГ”Кокиче” Плевен.Тя се опира на миналия положителен опит,начертава бъдещи действия по посока на очаквания резултат,търси вътрешни ресурси и потенциални възможности.Определя условията и характера на дейностите,очертава вероятните трудности,установява принципите на ръководство.

 Стратегията се опира на съвкупността от взаимосвързаните мисия,визия,ценности,дейности,цел и подцели.

I.МИСИЯ

Мисията на ДГ”Кокиче”е:

* Да подкрепя и вярва в потенциалните възможности на всяко дете.
* Да създава благоприятна позитивна и разнообразна среда за неговото развитие.
* Да мотивира учителите да реализират в най-висока степен уменията си.
* Да стимулира и убеждава родителите и обществеността,че детската градина е значима и необходима среда за пълноценното развитие на детето от предучилищна възраст

II.ВИЗИЯ

 Визията е реалистична, краткосрочна и дългосрочна картина на настоящето и бъдещето на детската градина.

Тя отразява непрекъснатост на промяната, вземайки под внимание мнението на участниците в две групи въпроси.

Първа-очертаващи смисъла на процеса:

-Как работим със заобикалящата ни общност?

-Какво изпитваме един спрямо друг в хода на общата работа?

-Как ще направим детската градина желано място за всекиго?

-Как ще измерваме прогреса(успехите)?

 Втора-показващи развитието на самия процес:

-Каква философия споделя детската градина?

-Какъв ще бъде приноса на всеки?

-Каква репутация да има детската градина?

 В този смисъл настоящата стратегия е ориентирана към следната визия:

ДГ”Кокиче” да бъде:

* Място,където детето се чувства щастливо, защитено, разбирано и подкрепяно.
* Предпочитана среда за 3-7 годишните деца, където се гарантира тяхното умствено, емоционално, социално, личностно и здравно-физическо развитие.
* Център за родители, търсещи и намиращи подкрепа, съгласие, сътрудничество, педагогическа информация.
* Средище на хора, които обичат децата и професиите си, поддържат квалификацията си на съвременно равнище, стремят се към висока професионална реализация и са удовлетворени от работата си.

III.ЦЕЛ НА СТРАТЕГИЯТА

 Изграждане на иновационна образователна среда за достъп и равен шанс за предучилищно възпитание на всички деца.

Оптимизиране на възможностите на детското заведение да се превърне в център за образователна, културна и социална дейност не само като краен продукт, но като атмосфера, дух и начин на мислене за осъществяване на многостранни инициативи.

 Подцели:

1. Създаване на екип за иновационен опит в детската градина9изграждане на гъвкава квалификационна система).Тези екипи да се мултиплицират в различна вариантност и това да е крачка напред за повишаване качеството на работа в цялата градина-ориентация към успех.
2. Да се постави на принципно нова основа методическата работа в детската градина(изграждане на вътрешни методически обединения, екип за иновационни практики, превръщане на детската градина в методически център за иновационни практики-силни страни).
3. Създаване на условия и възможности за избор и включване в значими дейности, адресирани към индивидуалните потребности: на децата(кътове, материална база, дейности на ДОС, ателиета, школи) и на учителите(работна среда, работно поле за изява).
4. Иницииране на нов стил на управление за търсене и намиране на „образователни ниши”, за приспособяване на детската градина към постоянно изменящата се среда; за стимулиране адекватната реакция на успехите и неуспехите и др.
5. Активизиране работата на родителската общност.

IV.ЦЕННОСТИ И РЪКОВОДНИ ПРИНЦИПИ НА СТРАТЕГИЯТА

1. Хуманизиране и демократизиране дейността на детската градина и поставяне на детето в центъра на педагогическите взаимодействия.
2. Реализиране на ценностите и принципите на педагогиката на толерантността и ненасилието.
3. Позитивното възпитание да бъде в основата на педагогическото взаимодействие.
4. Внедряване на съвременен мениджмънт и маркетинг съобразно новите потребности, изисквания и тенденции в контекста на Европейското образователно пространство.
5. Създаване условия за квалификационна дейност на педагогическата колегия, основаваща се на поддържащото образование-образование през целия живот.
6. Подкрепа на децата и техните семейства-педагогика на сътрудничеството.

V.ЕТАПИ ПРИ РАЗРАБОТВАНЕ НА СТРАТЕГИЯТА

1.Анализ на състоянието на детската градина и външната среда

1.1.Деца

В ДГ”Кокиче” се приемат деца на възраст 3-7 години, по желание на родителите(съгласно ЗНП и ППЗНП), както групите се оформят по възрастов принцип и правилата за прием на деца.Не се допуска подбор по пол, етническа, религиозна и социална принадлежност или по друг диференциращ признак. Зачитат се Конвенцията за правата на детето,Законът за закрила на детето и Конституцията на Република България.

|  |  |
| --- | --- |
| Силни страни | Затрудняващи моменти |
| 1.Децата са физически психически здрави и правилно развити.2.Няма очертан демографски срив и липса на деца.3.Осъществена е приемственост детска градина –училище.4. Осигурено е здравно обслужване.5. Въвеждане на задължително предучилищно образование на децата от 5-годишна възраст.6. Осигурено е постоянно видео наблюдение на детската градина.7.Изградена е система за пожароизвестяване. | 1.Допускане на посещаемост над определената норма, което предполага по-голямо напрежение и невъзможност за индивидуална работа.2.Липса на законови разпоредби за строг режим за недопускане на ОЗБ и връщане на болни деца.3.Вероятността за изтичането на деца от ПГ- 5г. и ПГ-6г. в следствие на възможността подготвителните групи да се организират и в училище.4. Нарастване броя на децата с неадаптирано и социално неприемливо поведение, отхвърлящи традиционните педагогически въздействия.5.Липса на съвременни условия за игра на открито-площадки, отговарящи на съвременните стандарти. |

Вътрешен потенциал:

* Разчитане на творческия заряд, изобретателност, любознателност и висока сензитивност на децата.
* Стимулиране познавателната активност на всяко дете и позитивното общуване между децата.
* Туширане напрежението, тревожността и агресивните прояви.
* Диагностициране на изоставането или избързването в развитието и създаване на адекватни условия за индивидуално прогресивно развитие.

1.2. Кадрови ресурси

 Брой на педагогическия перснонал-11 педагогически специалисти Възрастов състав-средна възраст 25-45 год.

 Образование на педагогическия персонал-11-ма педагози са магистър.

 Професионално-квалификационна структура-от колегията : един с IV ПКС, 8 с V ПКС

 В детската градина няма главен учител.

 В детската градина има 3 старши учители.

|  |  |
| --- | --- |
| Силни страни: | Затрудняващи моменти: |
| 1.Наличие на финансови условия за материално стимулиране, чрез еднократно годишно диференцирано заплащане за резултатите от педагогическата работа,делегиран бюджет и Вътрешни правила.2.Наличие на възможности за вътрешно финансиране на текуща педагогическа квалификация чрез системата на делегиран бюджет.3.Наличие на квалифицирана педагогическа колегия.4.Утвърдена екипност на различни равнища.5.Умения за презентиране и популяризиране на собствен опит.6.Участие на представители на педагогическата колегия в подбора на учители.7.Осигурени здравна профилактика и мониторинг на работното място от лицензирана фирма. | 1.Няма система за поддържаща квалификация,финансирана от външни фактори.2.Недостатъчна квалификация на учителите по отношение интегрирането на деца със специални образователни потребности и корекция на т.нар.”трудни” деца.3.Недостатъчна мотивация за придобиване и повишаване на ПКС.4.Недостатъчни умения за работа със съвременни образователни софтуерни продукти.5.Недостатъчни умения за разработване и защита на проекти по национални и европейски програми.6.Недостатъчна ангажираност на учителите за контрол на достъп на външни лица в сградата чрез затваряне на входовете за групите.7.Недостатъчно изискване от учителите към родителите за спазване на времевия интервал за сутрешен прием на децата, което нарушава нормалния ритъм на дневния режим, особено в подготвителните групи. |

Вътрешен потенциал:

* Цялостно финансиране на курсове за компютърна грамотност на учителите.
* Мотивиране на учителите да овладяват компютърни умения и чужди езици.
* Популяризиране и внедряване на собствен педагогически опит и знания в практиката на цялата градина.
* Придобитите умения и знания от втора специалност или специализации да станат достояние на всички чрез различни форми.

1.3. Възпитателно-образователен процес

Наличие на Програмна документация и помагала.

Изпълнение на ДОС.

Прилагане на педагогически подходи, осигуряващи комфорта на децата и стимулиращи мисловните процес.

|  |  |
| --- | --- |
| Силни страни: | Затрудняващи моменти: |
| 1.Създадени условия за равен старт на всички деца.2.Наличие на възможности за допълнителни дейности-допълнителни педагогически услуги.3.Популяризиране, изява и презентиране на творчеството на децата-изложби, концерти, базари, собствени дискове и др.4.Приобщаване на децата към националните ценности традиции.5.Гъвкав дневен режим, осигуряващ равностойност на трите основни дейности:игра-обучение-труд.6.Утвърждаване на личностно ориентиран и позитивен подход на възпитание. | 1.Недостатъчност в прилагането на превантивна и рехабилитационна педагогика, както и не владеене на компенсаторни педагогически механизми.2.Недостатъчно противодействие на установената хиподинамика на децата.3.Недостатъчна ефективност и адаптируемост на утвърдените помагала към спецификата на детската градина.4.Трудоемка диагностика, неотговаряща на възрастовите особености на съответната група.5.Липса на апробирани, описани и на популяризирани интерактивни методи за взаимодействия за детски градини.6.Използването на програмните помагала за учителя едно към едно без да се разработват годишни разпределения за всяка група, които да отчитат индивидуалните особености на децата, спецификата на годишните празници и др. моменти. |

Вътрешен потенциал:

* Овладяване принципите и методите на позитивното възпитание чрез самоподготовка, вътрешна и външна квалификация.
* Повишаване на квалификацията(посещаване на курсове, тренинги, обучение или самообучение).
* Компетентен и критичен подбор на програми и помагала.

1.4.Учебно-техническа и материална база

Достатъчен сграден фонд, специално проектиран и построен за детска градина.

През годишния стратегически период 2010-2015г. базата бе постоянно обновявана.

Учебна база:

* Просторни, светли спални и занимални, отделни санитарни помещения, ремонтирани в 4 групи.
* Музикален и физкултурен салон.
* Дворни площадки, от които са отстранени старите, опасни за ползване спортни съоръжения и частично са поставени нови уреди.
* Обособен кабинет за езиково обучение.
* Достатъчни УТС-технически средства, подпомагащи педагогическия процес-преносими компютри, принтери, копирна машина, телевизори и DVD.
* Достатъчен библиотечен фонд-периодичен печат, научна литература, утвърдени помагала и др.

Материална база:

* Изграден е главен вход на ДГ „Кокиче” през 2015г., който дава облика на детската градина.
* Оформени и ремонтирани кабинети за директора, за ЗАС, за домакин, за счетоводител.
* Кабинет за медицински специалист.
* Обособен кухненски блок с всички необходими съоръжения за работа-печки, фурни, конвектомат, хладилни съоръжения, тестомесачка, професионален пасатор.
* Оборудвано перално помещение с 1 перални машини.

1.5. Финансиране

Финансирането на детската градина е смесено-от държавата и от общината.

От 2011г. ДГ „Кокиче” работи по системата на „Делегиран бюджет”.

Заплатите на персонала, издръжката на медицинския кабинет и част от издръжката на подготвителните за училище групи се осигуряват от фонд „Държавни дейности”.

Съществуват други алтернативи, допускани от ЗПУО за финансиране от проекти, дарения и спонсорство.

|  |  |
| --- | --- |
| Силни страни: | Затрудняващи моменти: |
| 1.Делегиран бюджет, управляван от директора, по приоритетите на градината.2.Целеви средства за медицински кабинет.3.Допълнителни средства за помагала за ППДГ.4.Правила за СФУК в ДГ.5.Функционираща и действаща комисия по отчет и контрол на даренията.6.Наличие на вътрешни правила за труд и работна заплата. | 1.Липса на средства за основни ремонти, за реконструкция на двора, за енергийна ефективност на сградата.2.Липса на целеви средства за текуща и постоянна квалификация.3.Липса на средства за заместници при отсъствие на титулярите.4.Недостатъчно активизиране на родителите за участие в благоустройството и обогатяването на материалната база. |

Силни страни:

* Обособени помещения за всяка група.
* Отделни входове, което позволява разделянето по възрасти на децата.
* Игрови площадки на двора за всяка група с необходимите съоръжения и уреди.
* Достатъчно количество технически средства, необходими за педагогическия процес-компютър във всяка група, интернет, копирна машина и др.
* Собствена отоплителна система.
* Подменени настилки в две от групите.
* Отремонтирани санитарни възли в четири групи и администрация.
* Поставени антипаник брави на входовете.
* Поставена нова PVC дограма в цялата сграда.

Затрудняващи моменти:

* Стара ВИК инсталация
* Методичен кабинет
* Липса на топлоизолация на сградата
* Остарели радиатори за отопление, запушени и неработещи ефективно

Вътрешен потенциал:

* Търсене на възможности за включване на нови спонсори в различните дейности.
* Мотивиране на родителите на децата за собствен труд и принос към обновяване на МТБ.
* Включване в общинската програма за ремонти и реконструкции.
* Участия в публично-частни партньорства.
* Кандидатстване по национални и европейски фондове и програми за благоустройство на сградата и двора на детското заведение.

1.6. Външни фактори

* Семейна общност и родителите на децата
* Връзки с неправителствени организации
* Общински структури и културни институции

|  |  |
| --- | --- |
| Силни страни: | Затрудняващи моменти: |
| 1.Наличие на допълнителни за спонсориране инициативи на детската градина.2.Включване на родителите в прекия образователно-възпитателен процес-чрез провеждане на”ден на отворените врати” ,”пролетно почистване” и облагородяване на двора.3.Установено е трайно сътрудничество с научни институции-университети, съюзи и др.4.Налице е добра връзка с местните общински структури.5.Налице е сайт на ДГ „Кокиче” за комуникация с родители и др. желаещи. | 1.Недостатъчно е включването на родителите в образователни програми на детската градина.2.Неефективни са връзките и контактите с неправителствени организации.3.Недостатъчно е прилагането на разнообразни инициативи за повишаване активността на родителите. |

Вътрешен потенциал:

* На базата на досегашен опит може да се създадат нов тип отношения на сътрудничество със семейството чрез нетрадиционни форми:обособяване на библиотека за родителите, клуб на родителя, „Поща”.
* Създаване на система за външна изява на деца и учители.
* Издаване на книжка, детски вестник, брошура с творчество на деца и учители, диск.
* Създаване система за обмен на информация със семейството, детските ясли и училището.

2. Идентификация на проблемите

2.1.Общи проблеми:

* Недостатъчна финансова осигуреност на цялостния процес в детската градина-закаляване, квалификация, съвременна образователна и здравословна среда и др.
* Липса на национална стратегия за спорта при най-малките.

2.2. Специфични проблеми:

* Увеличаващи се прояви на агресивни нагласи в предучилищна възраст.
* Проблеми с родителите-неразбиране целите на детското заведение, разминаване на критериите за развитие на децата, свръхпретенции и др.
* Липса на съвместна (със семейството) закалителна програма за децата.
* Липса на достатъчно средства за превеждане на материалната и дидактична база в съответствие със съвременните европейски стандарти и изисквания.

VI.ДЕЙНОСТИ ЗА ПОСТИГАНЕ НА ЦЕЛИТЕ

1.Административно-управленска дейност

1.1.Търсене на нови контакти с институти, фондации и организации за подпомагане дейността на детската градина.

1.2.Разработване на активно работеща интернет страница.

1.3.Участие в проекти и програми(общински, регионални, национални, международни).

1.4.Популяризиране на постижения на деца и учители.

1.5.Стимулиране и мотивиране изяви на деца и учители.

1.6.Търсене на допълнителни средства за финансиране на дейностите.

2.Финансово осигуряване за изпълнението на стратегията

2.1.Финансиране от държавния и общинския бюджет.

2.2.Разработване на проекти с външно финансиране.

2.3.Привличане на спонсори.

2.4.Реализиране на благотворителни кампании.

2.5.Собствен труд на служители от детската градина.

2.6.Организиране на трудодни с участието на учителската общност и другите служите на ДГ „Кокиче”.

VII ОЧАКВАНИ РЕЗУЛТАТИ

1.Гъвкавост и вариативност в организацията на материалната среда.

2.Творческо развитие.

3.Решаване на проблемите.

4.Промяна в мотивите и нагласите на педагогическия

колектив.

5.Емоционален комфорт и успешна адаптация на децата.”Вграждане” на детето чрез социализацията му в общността.Формиране на чувство за приобщеност към социалната среда.

6.Използване на нови педагогически технологии.

7.Мобилност на мениджърските и управленски функции на директора.

8.Разширяване на ползотворните контакти на детската градина с другите социални и обществени фактори.

VIII ОБЩИ ПОЛОЖЕНИЯ

1.Стратегията е основен документ, който регламентира дейността на детската градина.

2.Стратегията се приема на Педагогически съвет. Изпълнението на стратегията се отчита пред Педагогическия съвет.

3.Стратегията се актуализира на 5 години.

4.Стратегията намира израз в Годишните планове за работа на ДГ”Кокиче”, които се приемат за всяка учебна година на Педагогическия съвет.Същите се анализират в края на учебната година и се поставят целите и задачите за следващата такава.

IX МОНИТОРИНГ

Целта на мониторинга на дейностите по изпълнение на стратегията е да осигури навременно изпълнение с оглед изпълнението на дейностите и осъществяване на корективни действия .Разнообразието на дейностите налага всяка от тях да бъде предмет на специален мониторинг.За целта е необходимо изпълнението на всяка дейност да се конкретизира в съответни задачи. Те трябва да позволят оценка и контрол на напредъка на изпълнението на стратегията в съответствие със спецификата на отделни параметри.Субектът на мониторинга се определя от кръга на отговорните за изпълнението ù лица.

Средства за мониторинг:

* Отчетите за изпълнение на годишните планове на ДГ „Кокиче” и новите планове за другата учебна година.
* Изпълнението на бюджетните планове за всяка календарна година.
* Видимата част за подобряване на материалната база.

Стратегията е актуализирана и приета на заседание на ПС на 11.09.2019г. Същата се утвърждава със заповед на директора и се представя на сайта на ДГ „Кокиче” за информация на родителите.